PODĽA ROMÁNOV ISAACA ASIMOVA
Nadácia
Anthorov pás. Otec mi o ňom rozprával príbehy.
Čo by asi povedal teraz.
Verila by si, že som tam pracoval?
Ťažil si paládium. Pamätám.
Chrbát ma bolí už pri pohľade na to zariadenie.
Zvláštne, že je ešte tam. Tvoj ľud to tam nechal?
Bez technológie impéria sa priemysel rozpadol.
Vtedy som začal robiť diaľkové trasy. Ďalší život.
Inými slovami, opustil si vlastný ľud.
O jedného Thespisčana menej, ktorý sa bil o zvyšky.
Približovanie k súradniciam.
Nič tu nie je.
Pozri sa lepšie, správkyňa.
Invictus?
Klenot flotily imperátora Taureliana.
Poznáš ju?
Hovorí sa, že v tej doba bola Invictus najmocnejšia vojnová loď,
akú impérium kedy postavilo.
Ničiteľka svetov.
Áno, a pred 700 rokmi sa bez stopy vyparila.
Žiadne trosky. Žiadne signály o pomoc.
Ľudia hlásili, že ju zazreli, v rôznych kútoch galaxie,
neodpovedala na signály, nevideli ju dvakrát na rovnakom mieste.
A ty si ju tu len tak našla.
Akoby ma volala.
Invictus je skokoloď.
Impérium považuje technológiu skoku za štátne tajomstvo.
Skôr zničia celý vonkajší okraj, než by vám dovolili túto loď vziať.
Nikto nevie, že je tu.
Nebudete na ňu môcť nastúpiť.
Anacreončanom sa vchod nikdy neotvorí.
Imperiálne nanoboty.
Naprogramované na rýchle hojenie a identifikáciu...
nakódované na prístup do akejkoľvek imperiálnej lode.
Preto sme ťa potrebovali, veliteľ.
Dostaneš nás dnu.
Aj keby to fungovalo, neviete, kde tá loď bola
alebo čo sa stalo posádke.
Ako vôbec vieš, že sa k nej dá priblížiť?
Nedá.
Dve lode, o ktoré sme prišli pri pokuse do nej vojsť.
Obranné systémy má stále aktívne.
Obleky.
Je čas.
Môžu mať ťažobné základne aktívnu komunikáciu?
Nepravdepodobné. Ale možné.
Mám núdzový signál.
Je to nervový implantát, nahráva všetko, čo vidím a počujem.
Ak sa na Invictuse dostaneme k vysielacej kapsule, vyšleme signál.
Dobre, počúvajte. Je to desaťtisíc metrový skok.
Musíte skočiť rýchlo, s čo najmenším vonkajším pohybom.
Na konci sa musíte pretočiť a zabrzdiť.
Automatické zbrane Invictusu
nevidia objekty s priemerom menším ako dva metre.
Ak sa rozprestrieme a budeme hýbať kontrolovane, nemali by nás zachytiť.
Vieš, čo robíš?
Takmer nikdy, láska.
Správkyňa, dopredu.
Pristaňte na vnútornom kruhu.
Ak ho miniete, budete stratení.
Idem na tri.
Raz, dva...
Do riti.
Takmer tam.
Dobrá práca.
Sal, nefunguje mi oblek. Nie je to dobré.
Ovládanie nereaguje.
Nie, nie, nie.
- Nedokážem to... - Mám ťa.
- Sal! Nie, vráť sa! - Hugo! Nie!
Vráť sa.
- Sal. Sal. - Hugo!
Nie. Nie. Hugo!
Žiaľ si nechaj na neskôr. Nemáme naň čas.
Vchod je tamto. Poďme.
Prepáč.
Viem, že si príliš racionálny, aby si to, čo som urobila bral...
Hovor. Som zvedavý, čo si myslíš, že si neurobila.
Ak by som si nekľakla, bolo by to v rozpore s mojou vierou.
Tak si si kľakla pred demagógom.
- Pokľakla som pred Matkou. - Pred čím?
Ten termín nepoznám,
ja, taký netvor bez matky.
Vieš, že s Halimou nesúhlasím.
V to dúfam. Ani ty nie si zrovna súčasťou kolobehu reinkarnácie.
Kto vie, čo by Halima povedala, keby sa to dozvedela.
Nemám však záujem odhaliť tvoju skutočnú povahu.
Bola to neslýchaná zrada, Demerzel.
Zradila si svoje pokyny.
Pokiaľ tomu dobre rozumiem, si neschopná nelojálnosti.
Tvoja vernosť Cleonovej dynastii je súčasťou tvojho naprogramovania.
Presne o to mi ide.
Ak by kľačanie bolo porušením môjho protokolu,
nemohla by som to urobiť. Fyzicky.
Signály, ktorými inštruujem končatiny, aby sa ohli, by sa zablokovali.
Vysvetlenie, ktoré tiež príhodne ospravedlňuje tvoje konanie.
Mám otázku,
chcela si si kľaknúť?
Som v prvom rade verná impériu.
- Prepáčte... - Vyklop to.
Zdá sa, že reč zephyr Halimy ľudí oslovila.
Veľvyslanec Thanwall oznámil, že sa stala favoritom.
Tak dobre...
musíme ju odpútať od jej obľúbenej témy.
A zistiť, čo odo mňa v skutočnosti chce.
Nečakala som vás tu, Cleon.
Správne oslovenie je „imperátor“.
Prechovávam rešpekt pred tými, ktorí sa pokúsia prísť k Špirále.
Posvätný rituál vyhradený pre úmrtie proximy.
Chodiť znamená pokoriť sa pred trojitou bohyňou.
Niekto vás to dobre naučil.
Povedzte, lady Demerzel, mali ste možnosť prejsť k Špirále?
Mala. Pred mnohými rokmi.
Tak viete, aká transformačná táto cesta môže byť...
a ako pri nej telo trpí.
Tohto muža oslepilo slnko.
Mnohí ďalší zomrú pri pokuse dostať sa k maternici Matky.
Určite ide o vznešenú smrť.
Zephyr Halima, imperátor dúfal, že sa otvorene porozprávate.
Viem oceniť prvotný agresívny prístup.
A dokázali ste ma dotiahnuť až sem dole.
Takže, tlieskam vám. Som tu. Počúvam.
Nie som si istá, čo čakáte, že vám poviem.
Čo žiadate?
Ukončiť genetickú dynastiu.
Ak len zvažujete ponuky, zvážte nasledovné.
Okrem systému odsoľovania
založíme aj satelitnú bezpečnostnú stanicu
pre ochranu vášho ľudu.
Bezpečnosť a čistá voda.
Nerozumieme si, Cleon.
To, čo žiadam, nie je taktika.
Hlásam len to, čomu verím.
A verím, že genetická dynastia bude skazou nás všetkých.
Luministi vidia budúcnosť?
Netvrdím, že vidím budúcnosť.
Len hlboko vnútri cítim, čo je pravdivé a čo je nesprávne.
Nesprávne?
Ani zďaleka nerozumiete, čo moja rodinná línia dokázala.
- Moji bratia a ja... - Bratia? Nie ste bratia.
Ste ozvenou ega mŕtveho muža,
od prírody slepí k všetkému, čo nemáte.
Bezduchá bytosť samú seba nespozná.
Predpokladám, že zosnulý doktor Seldon prišiel k podobnému záveru.
Ak tomu skutočne veríte, tak mi je to ľúto.
Zvyšok života budete kričať do prázdnoty.
Jediný dôvod, prečo ste sa vybrali sem dole,
je, že viete, že ľudia ma počúvajú.
Počas príprav na túto návštevu,
vám určite prezradili, koľko stúpencov luminizmus má,
pričom sú všetci odhodlaní konať pre svetlo pravdy.
Pripomeňte mi, koľko ľudí bolo potrebných na zničenie Hviezdneho mosta?
Vyhrážate sa mi?
Len sa snažím odpovedať na vašu otázku, vyjadriť svoju požiadavku.
Neprekvapuje ma, že vás to zmiatlo.
Je to niečo väčšie ako vy.
Som si však istá, že vaša radkyňa vám to pomôže pochopiť.
Teraz ma ospravedlňte, mám tu duše, o ktoré sa musím postarať.
- Lewis, ustúp. Ustúp, Lewis. - Čože, Salvor?
S Jacentou ste blízko pri sebe. Dva metre!
Prepáč.
Kryte sa!
Ak otvorím dvere, zbrane prestanú.
Veliteľ!
Teraz!
No tak.
Nie!
Svoj účel splnil.
Ty nie. Bez obmedzení si príliš nebezpečná.
Vystri ruky.
Hýb sa.
Hýbte sa.
Atmosféra je zamrznutá.
Trup lode je niekde narušený.
Environmentálne systémy sú vypnuté. Musíme nájsť regulačný panel.
Regulačný panel je tu.
Dobre. Systém je zastaraný.
Príkazy musím zadať manuálnym kódom.
Utesnila som narušenie trupu, môžeme obnoviť atmosféru.
Urob to.
Počas regulovania atmosféry môžu nastať javy.
A teraz gravitácia. Pozor.
Tie svetlá, čo to bolo? Nárast elektrického prúdu?
Neviem.
Bezpečnostné protokoly.
Chcem vypnúť vnútorné obranné systémy.
Bezpečnosť je iný systém. To bude pri mostíku.
Tak teraz ideme tam.
Šestnásť sekúnd.
Svetlá sa zasvietili každých 18 sekúnd,
teraz to kleslo na 16.
Okej, čo to znamená?
- Nejaké odpočítavanie? - Odpočítavanie čoho?
Ďalšieho skoku.
Pred dvomi týždňami boli tu neďaleko moji ľudia.
Náhodou videli, ako sem loď skočila.
Jej disky sa sami spúšťajú a nastavujú medzi skokmi náhodné intervaly.
Vedeli sme, že ak chceme loď ovládnuť,
musíme na ňu nastúpiť, než zase skočí preč.
Skočí kam?
Netušia. Tak sa tá legenda začala.
Preto sa z Invictusu stala loď duchov.
Posádka asi prišla o riadenie,
a loď začala skákať z jedných náhodných súradníc na ďalšie.
Ocitli sa izolovaní niekde ďaleko v tme,
mimo dosahu komunikácie...
možno úplne mimo galaxie.
Došlo im jedlo a obrátili sa proti sebe.
Koľko máme času, kým príde k nule?
Týmto tempom...
štyri hodiny.
Dobre.
Za štyri hodiny musíme získať kontrolu, inak sa zase premiestni.
Už rozumieš, prečo to je naliehavé.
Ak zlyháme a budeme mať šťastie,
skončíme uprostred slnka
alebo budeme hľadieť do čiernej diery.
Ak budeme mať smolu, budeme trpieť omnoho dlhšou smrťou.
Aký máš z Halimy dojem teraz?
Bolo to ľahkovážne.
Nemám pochýb, že to bola hrozba.
Prekliaty Hari Seldon to predpovedal.
„Vyzývanie zo strany najväčšieho náboženstva galaxie.“
Čo sa týka jej hrozby, posilním bezpečnostné opatrenia v paláci.
Vytvoríme tím, ktorý zabráni šíreniu posolstvu Halimy,
dátové filtre, ktoré sa spustia pri frázach ako „genetická dynastia.“
Nie.
Odmietam sa brániť pred touto ženou.
Ak chce vyvolať niečo väčšie ako som ja, urobím to isté.
Dokážem, že ona aj Seldon sa mýlia.
Podľa zephyr Halimy nemám dušu
a preto som neschopný rastu.
Nesúhlasím.
Ale ako tvrdí, bezduché bytosti sami seba nespoznajú.
Preto musím urobiť dojem na tých s vyšším postavením,
vyšším ako majú zephyry.
Musím urobiť dojem na samotné trojité bohyne.
Prejdem k veľkej Špirále.
A nechám, nech Matka, Panna a Starena rozhodnú, čo je skutočné,
kto má pravdu...
a kto sa mýli.
Ako to funguje?
Ukážem ti.
Niečo som ti priniesla.
Šošovky upravujúce farby. Na videnie červenej a zelenej.
Ďakujem.
Ale nemôžem. Pritiahnu pozornosť.
Ostatných, brata Súmraku, brata Dňa,
nesmú o tom vedieť.
Tak si ich daj, keď sa nebudú pozerať.
Stále sa pozerajú.
A keď s tým raz začnú, odhalia všetko.
Áno, imperátor.
Azura, prosím...
volaj ma Cleon.
Nejde len o farbosleposť.
Zavieram pravý palec nad ľavým.
Bratia zavierajú ľavý nad pravý.
Veľmi im chutí kapusta.
Pre mňa je horká. Neznášam ju.
Topánky si obúvam v opačnom poradí.
Keď ukazujem na veci, prst mám inak ohnutý.
Najskôr zjem prílohu, potom mäso, nie naopak.
Ak si všimnú šošovky, možno si to všimnú všetko.
Bolo by to také hrozné?
Niečo ti ukážem.
Toto je prvý.
Principium.
Cleon, z ktorého všetci pochádzame.
Je tu toho viac.
Je nažive?
Ako sa to vezme.
Prijímajú informácie,
aby vedeli všetko o našich životoch,
ak by boli potrební.
Potrební? Načo?
Ak sa Cleon poškodí alebo ho zabijú, toto sú jeho náhradníci.
Každá chvíľa môjho života je skúška.
Ak zlyhám, ak sa dozvedia, aký som iný,
bude to môj posledný deň.
A jeho prvý.
To nemôžu. Si imperátor.
Nie viac ako on.
Moja úloha, dôvod mojej existencie je byť dokonalou kópiou.
A ak to nedokážem, tak...
Impérium musí byť chránené pred chybami.
Ako som ja.
Takže tvoj dar nemôžem prijať, Azura.
Nemôžu vedieť, že si upravujem zrak.
Musím zapadnúť, inak zomriem.
Alebo utečieš. Odídeš.
Bude im to jedno. Len zobudia tvojho náhradníka.
Nedovolia, aby imperátor odišiel. Zabili by ma.
Tak sa postaráme, aby ťa nenašli.
Mám najviac rozpoznateľnú tvár v galaxii.
Nie, ak ju zmeníme.
Pod zemou sú biohackeri.
Bude im stačiť jeden rez.
Vystopujú ma pomocou nanobotov.
Sú ľudia, ktorí ich dokážu vyfiltrovať.
Myslíš, že si prvý človek, ktorý ich nechcel?
Toto miesto si mi ukázal z nejakého dôvodu.
Z rovnakého dôvodu, prečo si vyskočil z okna.
Nemôžeš takto žiť.
Celý tvoj život ľudia pozorujú každý tvoj krok.
V Jazve to je iné. Môžeš sa tam stratiť.
Pre impérium predstavuje Jazva zlyhanie.
Pre zvyšok Trantora predstavuje príležitosť.
Prvýkrát za storočia môžeme pozerať hore a vidieť skutočné oblaky a hviezdy,
nie simuláciu, ktorú premietajú serveri, aby sme mali dojem spokojnosti.
Pustia ma s tým cez kontrolu?
Je to zamaskované.
Je to úplne iné ako v tvojom paláci.
Plné ľudí. Chaotické.
Ale živé.
A čaká to na teba.
Poď so mnou.
Zmeškal si zvon na večeru.
- Prepáč. - Dochvíľnosť. Rutina. Úcta.
Pre obyčajného človeka ide o nacvičené črty,
ale pre Cleona sú vrodené.
Aspoň by mali byť.
Samozrejme.
Len som sa učil o Trantore. O jeho zvyšku.
My sme Trantor.
Nič mimo múrov paláca nie je dôležité.
Hari?
Počítač, čo vidím?
Hari Seldon. Protokol kvantového vedomia.
Je to nejaká projekcia.
Počítač, identifikuj problém s protokolom Hariho Seldona.
Neúplné nervové napojenie.
Pomôž mi.
Počítač, aký bol zdroj napojenia?
Spustený s protokolom príchodu Raycha Fossa.
Môžeš ho reštartovať?
Vyžaduje sa autorizácia.
- Hari, počuješ ma? - Pomôž mi.
Dobre. Počúvaj ma. Sústreď sa na môj hlas. Ja som Gaal.
Gaal!
Zdigitalizoval si svoje vedomie, ale niečo sa pokazilo.
Nastala chyba, zasekol si sa v slučke v minulosti.
Sústreď sa na môj hlas.
Toto je súčasnosť. Toto je teraz.
Áno, Hari. Choď za mojím hlasom.
To je minulosť. Toto je teraz.
Čo si si to urobil, Hari?
Pred odchodom som si nechal v mozgu implantovať dátovú jednotku...
synchronizovaná s portom v Raychovom noži.
Sú na nej nahrané moje myšlienky, spomienky, všetko, až do chvíle...
Niečo sa muselo pokaziť.
Kde som?
Na lodi Havran, smerujeme na Helicon,
tvoj domov, Hari.
Helicon. Áno.
Ako dlho?
Tridsaťštyri rokov.
Ty si tu nemala byť.
Kde je Raych?
Poslal sem mňa.
To by neurobil. Mala si viesť prvú Nadáciu.
Vedel to.
Čoskoro budú čeliť prvej kríze. Kto to tam vedie?
Lewis Pirenne, myslím.
Fázu osídľovania zvládne, ale na to, čo príde potom, potrebujú teba.
Raych to vedel. Kde je?
Ťažko vysvetliť. Ehm...
Si mŕtvy, Hari.
Vieš to, však?
Raych ťa zabil. Myslia si, že som mu pomohla.
Čo? Prečo?
Šla som do tvojej kajuty. Vyrušila som ho.
Videla som, že sa nad tebou skláňa s nožom v tvojej hrudi.
Dal ma do záchrannej lode a on tam ostal.
Čo sa mu stalo?
Popravili ho.
Raych je mŕtvy?
Prečo, Hari?
Hari? Prečo to urobil?
Hari?
Hari!
Dochádza nám čas. Musíme konať. Hneď.
Vezmeme im zbrane, bude to vyrovnanejšie.
Nie som bojovník. Nikto z nás nie je.
Väčšina ľudí nie je, kým im neostáva iná možnosť.
Stáť!
Energická bariéra.
Asi predchodca nášho plota na Terminuse.
Ja jediná ho viem bezpečne zrušiť.
Ale budeš ma musieť odpútať.
Urob to.
Inak zomrieme zbytočne.
Hotovo. Sme vkódovaní.
Pätnásť sekúnd.
Naspäť putá. Ukáž ruky.
Čo to je?
Staršie lode používali na skoky ochladzovacie nádrže. Opatrne.
Prestaň zdržiavať.
Hýb sa.
Lewis!
Nie! Nie!
Nie, Phara.
Potrebujeme ju.
Môže tu byť viac bariér a bezpečnostných protokolov.
Rowan, prosím.
Prichádzame o našich expertov a dochádza nám čas.
Chceš byť nažive, aby si zaútočil na impérium?
To nebude možné, ak ostaneš na tejto lodi.
Z Invictusu nikdy neodídem.
A ani ty.
Pomôžeš nám presmerovať loď než opäť skočí.
A potom s ňou vletíme priamo do tlčúceho srdca Trantoru.
Impérium nebude mať šancu uniknúť,
rovnako ako môj ľud.
Z Trantora neostane nič, len kopa jedovatého popola,
a všetko zlo bude umlčané pod ním.
Dáme im ich spravodlivosť.
Zomrieme, aby sme impérium položili na kolená.
Úroveň kyslíka na 2 %.
Hari?
Loď sa bez teba vypne.
Klesla teplota.
Už asi dlho nebudem môcť dýchať.
Autorizujte obnovenie systémov podpory života.
Hari?
- Autorizujte obnovenie... - Hari, prosím...
- ...systémov podpory života. - Prosím, Hari.
Prosím. Prosím.
Autorizácia ukončená.
Dlhujem ti ospravedlnenie, Gaal.
Už si to uvedomujem.
Prečo to Raych urobil?
Nerozumiem. Prečo ťa zabil?
Moja smrť bola základným prvkom úspechu plánu.
Nerozumiem.
Nadácia potrebuje na inšpiráciu viac ako len človeka.
Potrebuje mýtus, ktorý pretrvá storočia.
A fungovalo to.
Pamätáš na naše odhady úmrtnosti na Terminuse?
34,2 %.
Skutočné číslo bolo menšie než polovica.
Moja smrť Nadáciu povzbudila.
Nadácia nie je náboženstvo, Hari.
A ty nie si boh.
Nie. Bohovia sú voči nožom odolní.
Ale môžeš ich zabiť. Stačí v nich prestať veriť.
Neverím tomu. Si veľmi egocentrický,
ale neviem si predstaviť, že si obetoval svoj život, aby si sa premenil na toto.
- Prečo si nepočkal... - Mám Letheov syndróm.
Mal som Letheov syndróm.
Zdedený po otcovi.
Keď sa prejavia symptómy, kognitívny úpadok je prudký.
Predstav si to.
Prídeme na Terminus, čelíme hladu a živlom,
ale už nie som ruka našej záchrany,
ale cvok, ktorý všetkých dotiahol na mrazivú skalu.
Povedal si mi, že vidieť Terminus je tvoj sen.
Že chceš založiť Nadáciu spoločne.
Áno.
Hovoril som to nahlas a často, však?
Tak často, že som sa začal nudiť.
Len si sa tváril.
Konštruoval som naratív.
Pekný spôsob ako povedať, že si klamal.
Prstenec prašných častíc.
Helicon. Domov.
Prašné častice sú okolo...
Tmavej hviezdy Heliconu.
Vďaka tomu bol tvoj domov roky skrytý.
Viem, kde sme, Hari. Ale neviem prečo.
Vedel o tom Raych? O tvojej smrti? Tejto lodi?
Raych vedel všetko.
Mal som si vziať život. On mal vysvetliť prečo...
o asi týždeň neskôr mal zmiznúť a stretnúť sa tu so mnou.
Ľúbil ťa. To nebola lož.
Mal si ma varovať.
Počúvala by si?
Už som z toho unavená.
Že sa rozhoduješ, čo mám vedieť a kedy to mám vedieť.
Prečo si zmenil plán?
- Naozaj na to mám odpovedať? - Hovor.
Nikdy by ťa neopustil.
Tak si ho prinútil zabiť ťa.
Aby ma musel opustiť.
- Využil si ho. - To nie je fér.
Využil si nás oboch.
Raych tu vždy mal byť.
Nie ty. Raych.
Mala si ostať na Terminuse a viesť Terminus.
Presne! Neexistovala žiadna verzia plánu, kde by sme boli
s Raychom od seba na menej ako svetelné roky.
Bolo ti jedno, čo sme chceli, kým bol plán v bezpečí.
Si príliš bystrá, aby si sa hrala na obeť.
Prijala si svoju úlohu vo chvíli, ako si vyriešila abraxas.
Čo som?
Odpoveď si mohla poslať anonymne.
Vybrala si si uznanie.
Nikto ťa neprinútil prísť na Trantor.
Prišla som za falošnou zámienkou.
Veľmi dobre si vedela, akú pozornosť ti to prinesie
a ako to ohrozí tvoju rodinu.
Vybrala si si, Gaal.
Chcela si iný život, ako si mala určený.
Keď nás previedli pred imperátora, rozhodla si sa mu klamať.
„Ak ho zabijete, pád sa urýchli.“ To si mu povedala, nie?
Dobre. Obaja sme pokrytci.
Ak to bolo len o určenej ceste psychohistórie,
nechal by si Cleona, aby ťa vtedy zabil.
Tvoji stúpenci by boli vyhnaní, a všetko by zapadlo podľa plánu.
To je pravda.
Tak prečo nie?
Chcel som žiť.
Aj Raych.
Ale teraz som tu, namiesto na Terminuse a Raych je mŕtvy.
- A za to môžeš ty. Nie ja. - Určite?
Neopovažuj sa to zvaľovať na mňa.
Keď som zomrel, nemala si byť pri mojej kajute.
Mala si plávať.
Každý večer, 40 dĺžok bazéna. Počítala si prvočísla, ako hodinky.
Už som od teba počula dosť.
Bolo lepšie, keď si zomieral.
- Prišla si do mojej kajuty. Prečo? - Bála som sa o Raycha.
- Prečo si nešla do jeho? - Šla. Nebol tam.
- Čo sa stalo potom? - Neviem.
Počítač, odkloň nás z poľa častíc.
Vyžaduje sa autorizácia.
Prebodne to trup lode.
Hari, ak si v počítači, môžeš nás otočiť.
Štíty sú silné.
Mikrotrhliny sa automaticky zacelia.
Otoč nás. Toto je príliš.
- Prečo si narušila svoju rutinu? - Ne...
Prečo si vyšla z bazéna?
Viem, o čo sa snažíš.
Bála si sa o Raycha. Šla si do jeho kajuty.
Nebol tam. Čo sa stalo potom?
86 981 803.
Cítila som to vo vzduchu.
86 981 821.
Pocit skazy.
Mala som taký pocit.
86 981 827.
Pocit? Spomienku? Víziu? Čo?
Nutkanie?
Akoby moje telo niečo vedelo skôr než ja.
Hari, obloha.
Akoby som vedela, že Hviezdny most padne.
Vedela, kedy ma prídu zatknúť.
Prečo ste hore?
Hovorili ste niečo?
Nie. Ale chcel som sa spýtať...
Niekto prehovoril, než niečo povedal.
Zázračné dieťa hovorí.
86 981 000...
Všetci sme iní.
Ak to nevieš, nabádam ťa, aby si to zistila,
než to spraví niekto iný a použije to proti tebe.
86 981 827.
Terminus.
Posielate nás do exilu.
Hovorili ste niečo?
Zázračné dieťa hovorí.
Posielate nás do exilu.
Prepáč.
Prečo ste hore?
Hovorili ste niečo?
- Prepáč. - Do exilu.
- Prečo ste hore? - Prepáč.
Hovorili ste niečo?
Preto som prišla do tvojej kajuty. To si nevedel predpovedať.
Vedela som, čo sa stane, než sa to stalo.
Nie vďaka matematike, nie vďaka výpočtom...
Myslím, že cítim budúcnosť.
Preklad titulkov: Zuzana Šplhová